18 
Phascum hryoides Dicks. Af de mange varieteter, der 
opføres under denne i Danmark sjeldne art, har jeg set var. 
pilifera Scliimp. med hårbærende blade og kort børste, samlet 
på Romsø ved Hofmansgave af Fr. Rosenberg, og var. cernua 
Schimp. med krummet børste, imellem hovedarten ved Smørum 
i Sjælland samlet af Th. Jensen. 
Pleuridium nitidum (Hedw.). Af denne art, der hidtil 
kun var samlet på et enkelt sted her i landet og kun i få 
exemplarer, fandt J. Lange en større mængde ved Vindinge 
nær Veile Dens frugt modnes først om efteråret, de to føl- 
gende arters om foråret. 
Pleuridium. suhulatum Br. eur. (PI. acuminatum Lindb. i 
Öfvers. af K. Vet. Akad. Förh., 1864, no. 10), og Pl. alterni- 
folium Br. eur. {PI. subulatum Lindb. 1. c). 
Om forekomsten og udbredelsen af disse to særdeles 
vel adskilte arter her i landet har der hersket stor uklarhed, 
fordi den første art fra alle lande angives som almindelig, 
den sidste som sjeldnere. Da nu tvertimod denne findes 
allevegne her i landet, hin meget sjeldent, blev den alminde- 
lige antaget for subidatnm, og man bestemte kun som alterni- 
folium de større med nedliggende sideskud forsynede former. 
Når man engang har set begge arter, kunne de imidlertid 
ikke forvexles, og de beskrives rigtig både i Schimpers synopsis 
og især i Lindbergs ovenfor anførte afhandling. Den første 
skjelnes fornemmelig, foruden ved ganske forskjelligt ud- 
seende, ved svøbbladene, der aftage jævnt mod spidsen, (hos 
alternifolium pludselig afsmalnede og næsten indskrænkede til 
nerven,) forneden ere uden bladgrønt og foroven have meget 
smaa linieformede celler (næsten qvadratiske hos alternifol.)^ 
ved meget kortere børste, kortere og ret kapselspids, kortere 
hætte m. m. Jeg har kun set danske exemplarer af den 
første fra Frydendal kro ved Løgumkloster samlede af Fabr.- 
Müller , men den angives af Lindberg 1. c. fra Ranum 
(Th. Jensen) og Hofmansgave (C. Rosenberg). 
Gymnostomum microstomum Hedv. En afvigende form med 
længere , krummet kapsel og temmelig langt sylspidset låg 
har jeg fundet i et krat mellem Sanderum og Odense. 
